പാലക്കാട് കാഞ്ഞിരപ്പുഴയില് ബിവറേജസ് ഔട് ലെറ്റിലെ കളക്ഷന് തുകയുമായി മുങ്ങിയ ബിവറേജസ് ജീവനക്കാരന് അറസ്റ്റില് പാലക്കാട്: പാലക്കാട് കാഞ്ഞിരപ്പുഴയില് ബിവറേജസ് ഔട് ലെറ്റിലെ കളക്ഷന് തുകയുമായി മുങ്ങിയ ബിവറേജസ് ജീവനക്കാരന് അറസ്റ്റില്. നാലു ദിവസത്തെ കളക്ഷന് തുകയായ 31, 25, 240 രൂപയുമായി മുങ്ങിയ ആലത്തൂര് സ്വദേശി ഗിരീഷിനെയാണ് പൊലീസ് അറസ്റ്റ് ചെയ്തത്. മുപ്പത്തൊന്നേകാല് ലക്ഷം രൂപയുമായാണ് ഇയാള് മുങ്ങിയിരുന്നത്. പ്രതിയില് നിന്നും 29.5 ലക്ഷം രൂപയും കണ്ടെത്തിയതായി പൊലീസ് അറിയിച്ചു. കഴിഞ്ഞ നാലു ദിവസവും ബാങ്ക് അവധിയായതിനാല് പണം അടക്കാന് കഴിഞ്ഞിരുന്നില്ല. ഈ പണം ചിറക്കല്പ്പടിയിലെ എസ്ബിഐ ശാഖയില് അടക്കാനായി ഷോപ്പ് മാനേജര് കൊടുത്തു വിട്ടപ്പോഴാണ് ഗിരീഷ് പണവുമായി മുങ്ങിയത്.